Document ID: 31994L0068

Komisjoni direktiiv 94/68/EÜ,
16. detsember 1994,
mis kohandab tehnika arenguga nõukogu direktiivi 78/318/EMÜ, mis puudutab mootorsõidukite klaasipuhasti- ja -pesurisüsteeme käsitlevate liikmesriikide õigusaktide ühtlustamist
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud komisjoni direktiiviga 93/81/EMÜ, [2] eriti selle artikli 13 lõiget 2,
võttes arvesse nõukogu 21.detsembri 1977. aasta direktiivi 78/318/EMÜ mootorsõidukite klaasipuhasti- ja -pesurisüsteeme käsitlevate liikmesriikide õigusaktide ühtlustamise kohta, [3] eriti selle artiklit 5,
ning arvestades, et:
direktiiv 78/318/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 70/156/EMÜ; sellest tulenevalt kohaldatakse käesoleva direktiivi suhtes direktiivi 70/156/EMÜ sätteid, mis kehtivad sõiduki süsteemide, osade ja eraldi seadmestike korral;
eelkõige direktiivi 70/156/EMÜ artikli 3 lõikes 4 ja artikli 4 lõikes 3 nõutakse, et igale üksikdirektiivile oleks lisatud teatis, mis sisaldab selle direktiivi I lisa asjakohaseid punkte, ja samuti VI lisal põhinev tüübikinnitustunnistus tüübikinnituse elektrooniliseks salvestamiseks;
nõukogu 27. septembri 1977 direktiiv mootorsõidukijuhtide vaateväljaga seotud liikmesriikide seaduste ühtlustamise kohta, [4] viimati muudetud komisjoni direktiiviga 90/630/EEC, [5] kehtestas protseduuri sõidukite parameetrite kohta, mida tuleb säilitada;
tehnika arengu käigus on võimalik direktiivi 78/318/EMÜ kohandamine eesmärgiga viia katsetingimused ja -menetlused lähemale nende süsteemide tegelikele töötingimustele;
käesoleva direktiivi sätted on kooskõlas direktiiviga 70/156/EMÜ asutatud tehnika arengule kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 78/318/EMÜ muudetakse järgmiselt:
1. Artiklis 1 asendatakse sulgudes väljend "nagu määratud direktiivi 70/156/EMÜ I lisas" väljendiga "nagu määratud direktiivi 70/156/EMÜ II A lisas".
2. Artiklit 2 muudetakse järgmiselt.
a) esimeses taandes asendatakse sõnad "I-V lisa" sõnadega "vastavad lisad";
b) teises ja kolmandas taandes asendatakse sõnad "direktiivi 70/156/EMÜ artikli 9a tähenduses" sõnadega "direktiivi 70/156/EMÜ artikli 2 tähenduses".
3. Artiklit 3 muudetakse järgmiselt.
a) lõiget 1 muudetakse järgmiselt:
i) esimeses taandes asendatakse sõnad "I-V lisa" sõnadega "vastavad lisad";
ii) teises taandes asendatakse sõnad "direktiivi 70/156/EMÜ artikli 9a tähenduses" sõnadega "direktiivi 70/156/EMÜ artikli 2 tähenduses";
b) lõikes 2 asendatakse sõnad "direktiivi 70/156/EMÜ artikli 9a tähenduses" sõnadega "direktiivi 70/156/EMÜ artikli 2 tähenduses".
4. Artiklis 4 asendatakse number "2.2" numbriga "2.1"
5. Artiklis 5 asendatakse sõnad "I-VII lisa" asendatakse sõnadega "Lisad".
6. Lisade loetelu ning I, II, VI ja VII lisa muudetakse vastavalt käesoleva direktiivi lisale.
Artikkel 2
1. Alates 1. juulist 1995 ei tohi liikmesriigid klaasipuhasti- ja -pesurisüsteemidega seotud põhjustel:
- keelduda EMÜ või siseriikliku tüübikinnituse andmisest mootorsõiduki tüübile või klaasipuhasti- ja -pesurisüsteemi tüübile, või
- keelata sõidukite registreerimist, müüki, kasutuselevõtmist või klaasipuhasti- ja -pesurisüsteemide müüki või kasutuselevõtmist,
kui klaasipuhasti- ja -pesurisüsteemid vastavad direktiivis 78/318/EMÜ (muudetud käesoleva direktiiviga) ettenähtud nõuetele.
2. Alates 1. jaanuarist 1996 liikmesriigid:
- ei anna enam EMÜ tüübikinnitust ning
- võivad keelduda siseriikliku tüübikinnituse andmisest
mis tahes uuele sõidukitüübile sõiduki klaasipuhasti- ja -pesurisüsteemidega seotud põhjustel või mis tahes uutele klaasipuhasti- ja -pesurisüsteemidele, kui käesoleva direktiiviga muudetud direktiivi 78/318/EMÜ nõuded ei ole täidetud.
3. Hoolimata ülaltoodud lõikest 2 võivad liikmesriigid jätkata EMÜ tüübikinnituse andmist direktiivi 78/318/EEC algversiooniga vastavuses olevatele klaasipuhasti- ja -pesurisüsteemidele varuosadena kasutamiseks eeldusel, et need klaasipuhasti- ja -pesurisüsteemid:
- on mõeldud paigaldamiseks juba kasutuselolevatele sõidukitele ja
- need vastavad sõidukite esmaregistreerimisel kohaldatud direktiivi nõuetele.
Artikkel 3
1. Liikmesriigid jõustavad käesoleva direktiivi täitmiseks vajalikud õigus- ja haldusnormid enne 1. juulit 1995 ja teatavad nendest viivitamata komisjonile.
Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.
Artikkel 4
Käesolev direktiiv jõustub 20. päeval pärast selle avaldamist Euroopa Ühenduste Teatajas.
Brüssel, 16. detsember 1994

Labels: 10
7
8
15